বজ্রপাত-শিলাবৃষ্টি, ঝড়ের তাণ্ডবে লন্ডভন্ড সাঁকরাইলের বিস্তীর্ণ এলাকা

ঝাড়গ্রাম: চলতি সপ্তাহে ঝড়ের সম্ভাবনা রয়েছে দক্ষিণবঙ্গের জেলাগুলিতে। সোমবার দিনভর অস্বস্তিকর গরমে নাজেহাল হওয়ার পর সন্ধ্যায় নেমেছিল সস্বস্তির বৃষ্টির (Jhargram Rainfall ), সঙ্গে ঝড়। ঝড়ের (Heavy Rain Thunderstorm) তাণ্ডবে লন্ডভন্ড সাঁকরাইলের বিস্তীর্ণ এলাকা। ভাঙল গৃহস্থের একাধিক মাটির বাড়ি। সোমবার রাতে ঝড়ের তাণ্ডবে এলোমেলো হয়ে গেল বাড়ি ঘর, কোথাও ভেঙে পড়েছে মাটির বাড়ি, কোথাও উড়ে গিয়েছে বাড়ির ছাউনি আবার কোথাও উড়ল শিশু শিক্ষা কেন্দ্রের ছাদ সব মিলিয়ে ঝড়ের তাণ্ডবে তছনছ সাঁকরাইল ব্লকের একাধিক এলাকা।

সোমবার সন্ধ্যা থেকেই ঘন কালো মেঘে ঢেকে যায় সাঁকরাইলের বিস্তীর্ণ এলাকা। শুরু হয় ঝড়ো হাওয়া সঙ্গে বজ্রপাত সহ শিলাবৃষ্টি। কয়েক মিনিটের ঝড়ে রাস্তায় ভেঙে পড়ে গাছ ভেঙে পড়ে মাটির বাড়ি । বিচ্ছিন্ন হয়ে পড়ে বিদ্যুৎ পরিষেবা। কয়েক মিনিটের ঝড়ে লন্ডভন্ড ঝাড়গ্রামের সাঁকরাইল, গোপীবল্লভপুর ,জাম্বনী ব্লকের বিস্তীর্ণ এলাকা। সোমবার সন্ধ্যা থেকে সাঁকরাইল ব্লক জুড়ে শুরু হওয়া ঝড়ো হাওয়ার দাপট যার জেরে সাঁকরাইলের যুগিশোল গ্রামে ভেঙে পড়ে গৃহস্থের মাটির বাড়ির দেওয়াল। অল্পের জন্য রক্ষা পায় পরিবারের সদস্যরা। বাড়িঘর ভেঙে পড়ার পাশাপাশি সাঁকরাইলের টিয়াকাটি,ধানঘোরী,ছোলাখালি,পাথরা সহ সাঁকরাইলের একাধিক এলাকায় রাস্তার ওপর ভেঙে পড়েছে গাছ !

আরও পড়ুন: প্রবল বৃষ্টিতে ভাসতে চলেছে বঙ্গ! কী বলছে আবহাওয়া দফতর

বসন্তেই হাঁসফাঁস গরম। তার মধ‍্যেই সামান‍্য স্বস্তি দিয়েছে ঝড়বৃষ্টি। সোমবার রাজ‍্যের একাধিক জেলায় ঝড়বৃষ্টির সম্ভাবনার পূর্বাভাস জানিয়েছেন আবহাওয়া দফতর। সেই মতো সন্ধ্যার পর কলকাতা সহ একাধিক জেলা ঙিজেছিল বৃষ্টিতে। হাওয়া অফিস জানিয়েছে, বৃহস্পতিবার থেকে আগামী কয়েক দিন বৃষ্টির সম্ভাবনা রয়েছে দক্ষিণবঙ্গের (Forecast Rain In South Bengal) সর্বত্র। বজ্রবিদ্যুৎ-সহ বৃষ্টির সম্ভাবনা রয়েছে উত্তরবঙ্গেও। বৃহস্পতিবার দক্ষিণের পাঁচ জেলায় ঝড়বৃষ্টির সম্ভাবনা বেশি। মঙ্গল এবং বুধবার আকাশ পরিষ্কার থাকলেও বৃহস্পতিবার থেকে দক্ষিণের সব জেলাতেই বজ্রবিদ্যুৎ-সহ হালকা থেকে মাঝারি বৃষ্টির পূর্বাভাস রয়েছে। আগামী পাঁচ দিন দক্ষিণবঙ্গের আকাশ একই রকম থাকবে।

অন্য খবর দেখুন